

**Gradsko vijeće**

KLASA:363-03/25-01/02

URBROJ: 2186-16-02/1-25-1

Ludbreg, \_\_\_\_\_\_\_\_\_\_\_ 2025. g. NACRT

Na temelju članka 95. Zakona o komunalnom gospodarstvu („NN“, 68/2018, 110/2018, 32/2020 i 145/2024) i članka 34. Statuta Grada Ludbrega („Službeni Vjesnik Varaždinske županije“, br. 12/2021.), Gradsko vijeće Grada Ludbrega na \_\_\_\_\_ sjednici održane dana \_\_\_\_\_\_\_\_\_ 2025. g., donosi

# ODLUKU

**o izmjeni i dopuni Odluke o komunalnoj naknadi**

**Članak 1.**

U Odluci o komunalnoj naknadi („Službeni vjesnik Varaždinske županije“, br. 102/2023.), u članku 11. stavku 1., iza točke 3. dodaje se točka 4. koja glasi:

1. “kućanstva u kojima prebivaju operativni članovi vatrogasnih društava VZG-a Ludbreg, a koji su aktivno uključeni u rad središnje interventne postrojbe DVD-a Ludbreg, na temelju potvrde Vatrogasne zajednice Grada Ludbrega, uz staž u statusu operativnog člana vatrogasne postrojbe od najmanje godinu dana.”

# Članak 2.

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik

Gradskog vijeća

Darko Jagić

**OBRAZLOŽENJE**

**Odluke o izmjeni i dopuni**

**Odluke o komunalnoj naknadi**

Ovom Odlukom **mijenja se i dopunjava Odluka o komunalnoj naknadi, koja je stupila na snagu 01.01.2024. g.**, samo **u dijelu odredbe koja se odnosi na oslobađanja od plaćanja komunalne naknade**, pa se u članku 11. stavku 1., uz postojeće 3 kategorije građana koje se oslobađaju plaćanja komunalne naknade, dodaje 4. kategorija građana i to kućanstva u kojima prebivaju operativni članovi interventnih vatrogasnih postrojbi DVD-a Ludbreg, na temelju potvrde Vatrogasne zajednice Grada Ludbrega, uz staž u statusu operativnog člana vatrogasne postrojbe od najmanje godinu dana.

Izmjeni i dopuni Odluke o komunalnoj naknadi pristupa se sukladno inicijativi Vatrogasne zajednice Varaždinske županije da se razmotri oslobađanje plaćanja komunalne naknade kućanstava operativnih dobrovoljnih vatrogasaca.

Takva inicijativa je pokrenuta zbog sve većeg broja prirodnih nepogoda katastrofalnih razmjera, u čijem suzbijanju sudjeluju operativni članovi svih DVD-ova na području Republike Hrvatske, odrađuju tisuće dobrovoljnih radnih sati sudjelujući u vatrogasnim intervencijama poput gašenja složenih požara, različitim tehničkim intervencijama poput obrane od poplava, ali i brojnim različitim osposobljavanjima i usavršavanjima bez kojih je danas nemoguće provoditi vatrogasnu djelatnost.

Za sve takve intervencije nitko od članova DVD-a nije tražio nikakvu naknadu, niti su mnogi zbog toga uopće učlanjeni u vatrogasnu organizaciju, pa se Grad Ludbreg priključuje inicijativi za oslobađanje od plaćanja komunalne naknade kao hvale vrijedan oblik javne potpore takvim volonterima bez kojih je nemoguće zamisliti današnje djelovanje bilo koje društvene zajednice.

Sukladno odredbama članka 40. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj podnosi ovaj prijedlog akta na raspravu i donošenje Gradskom vijeću Grada Ludbrega.

Slijedom navedenog predlaže se Gradskom vijeću Grada Ludbrega donošenje Odluke o izmjeni i dopuni Odluke o komunalnoj naknadi.